CELEX: 32010R0104
Language: et
Date: 2010-02-05 00:00:00
Title: Komisjoni määrus (EL) nr 104/2010, 5. veebruar 2010 , milles käsitletakse kaaliumdiformiaadi kasutamise lubamist emiste söödalisandina (loaomanik BASF SE) ning millega muudetakse määrust (EÜ) nr 1200/2005 (EMPs kohaldatav tekst)

6.2.2010   
            
            
               ET
            
            
               Euroopa Liidu Teataja
            
            
               L 35/4
            
         KOMISJONI MÄÄRUS (EL) nr 104/2010,
   5. veebruar 2010,
   milles käsitletakse kaaliumdiformiaadi kasutamise lubamist emiste söödalisandina (loaomanik BASF SE) ning millega muudetakse määrust (EÜ) nr 1200/2005
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord ning selliste lubade andmise alused ja menetlused. Määruse artikliga 10 on ette nähtud nõukogu direktiivi 70/524/EMÜ alusel lubatud söödalisandite uuesti hindamine (2).
            
         
               (2)
            
            
               Komisjoni 26. juuli 2005. aasta määrusega (EÜ) nr 1200/2005, mis käsitleb teatavate söödalisandite kasutamise alalist lubamist ja juba loa saanud söödalisandi uue kasutusviisi ajutist lubamist, anti ajutine luba tahke kaaliumdiformiaadi kasutamiseks söödalisandina kooskõlas direktiiviga 70/524/EMÜ (3). Vastavalt määruse (EÜ) nr 1831/2003 artikli 10 lõikele 1 kanti see söödalisand hiljem olemasoleva tootena ühenduse söödalisandite registrisse.
            
         
               (3)
            
            
               Määruse (EÜ) nr 1831/2003 artikli 10 lõike 2 alusel ja koostoimes nimetatud määruse artikliga 7 on esitatud selle söödalisandi uuesti hindamise taotlus, milles taotletakse kõnealuse söödalisandi klassifitseerimist söödalisandite kategooriasse „zootehnilised lisandid”. Taotlusele on lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (4)
            
            
               Euroopa Toiduohutusamet (edaspidi „toiduohutusamet”) leidis oma 15. septembri 2009. aasta arvamuses, (4) et kõnealune söödalisand ei mõju kahjulikult loomade ja inimeste tervisele ega keskkonnale ja et söödalisandi kasutamine parandab loomade tootlikkust. Toiduohutusameti arvamuses soovitatakse kasutajate ohutuseks asjakohaseid meetmeid. Toiduohutusameti arvates ei ole vaja turustusjärgse järelevalve erinõudeid. Toiduohutusamet kinnitas ka määrusega (EÜ) nr 1831/2003 asutatud ühenduse tugilabori aruande söödalisandi analüüsimeetodi kohta söödas.
            
         
               (5)
            
            
               Kõnealuse söödalisandi hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse preparaadi kasutamiseks käesoleva määruse lisas esitatud tingimustel.
            
         
               (6)
            
            
               Seetõttu tuleb määrusest (EÜ) nr 1200/2005 välja jätta seda preparaati käsitlevad sätted.
            
         
               (7)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud preparaati, mis kuulub söödalisandite kategooriasse „zootehnilised lisandid” ja funktsionaalrühma „muud zootehnilised lisandid”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Määrusest (EÜ) nr 1200/2005 jäetakse välja artikkel 1 ja I lisa.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. veebruar 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  ELT L 270, 14.12.1970, lk 1.
   
      (3)  ELT L 195, 27.7.2005, lk 6.
   
      (4)  EFSA Journal 2009; 7(9): 1315.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  mg/kg täissöödas, mille niiskusesisaldus on 12 %
               
            
                  
                     Zootehniliste lisandite kategooria. Funktsionaalrühm: muud zootehnilised lisandid (zootehniliste näitajate paranemine)
                  
               
            
                  4d800
               
               
                  BASF SE
               
               
                  Kaaliumdiformiaat
               
               
                  
                               
                           
                           
                              Söödalisandi koostis:
                              
                                           
                                       
                                       
                                          Kaaliumdiformiaat, tahke, vähemalt 98 %,
                                       
                                    
                                           
                                       
                                       
                                          Silikaat, kuni 1,5 %,
                                       
                                    
                                           
                                       
                                       
                                          Vesi, kuni 0,5 %
                                       
                                    
                        
                               
                           
                           
                              Toimeaine kirjeldus:
                              
                                           
                                       
                                       
                                          Kaaliumdiformiaat, tahke
                                       
                                    
                                           
                                       
                                       
                                          KH(COOH)2
                                          
                                       
                                    
                                           
                                       
                                       
                                          CASi nr 20642-05–1
                                       
                                    
                        
                               
                           
                           
                              Analüüsimeetod (1)
                              
                              Juhtivusdetektoriga varustatud ioonkromatograaf
                           
                        
               
                  Emised
               
               
                  —
               
               
                  10 000
               
               
                  12 000
               
               
                  Eri söötade segu kaaliumdiformiaadi-sisaldus ei tohi täissöödas ületada suurimat lubatavat taset 12 000 mg täissööda kg kohta.
                  Lisand tuleb lisada söödasse eelseguna.
                  Käesoleva tootega kaasneb tõsine nägemiskahjustuse oht.
                  Töötajate kaitseks tuleb võtta meetmed.
               
               
                  26.2.2020
               
            
         (1)  Analüüsimeetodite üksikasjad on esitatud ühenduse tugilabori veebilehel: www.irmm.jrc.be/crl-feed-additives